paragraph_text: Gledano religijski, ne postoji pravilo da subota i nedjelja moraju biti neradni dani. U Hebreja i Adventista sedmog dana, posljednji dan u tjednu je subota, a kod kršćana nedjelja, dok je kod muslimana to petak. Kod sve tri grupe taj dan je sveti dan, i predstavlja odmor Boga, ne ljudi (u rimokatolika treća zapovijed Boga glasi "Napomeni se da svetkuješ dan Gospodnji", a slično je i u drugim religijama). Kalendar francuske revolucije, međutim, predviđao je jedan u deset dana koji je neradan, dok je kalendar sovjetske revolucije predviđao jedan u pet dana koji je neradan. Rani industrijski period u Europi je predviđao šest radnih dana i sedmi (nedjelju) neradni, a krajem devetnaestog i početkom dvadesetog stoljeća, radnički pokreti su se izborili za pet radnih dana i posljednja dva neradna.